O upravljanju carstvom/Gl. IV. O Pečenezima, Rusima i Turcima


Gl. IV. O Pečenezima, Rusima i Turcima 

Dok car romajski živi u miru sa Pećenezima, ne mogu ni Rusi ni Turci ratom doći protiv Romajaca, ali niti mira radi ne mogu tra­žiti od Romajaca odveć novaca i stvari, bojeći se snage, koju ima car radi svoga odnosa k ovome (pečeneškomu) narodu Kad bi to oni na Romajce zavojštili, mogu lasno Pečenezi, i prijateljstvom uz cara ve­zani, i pismima i darovima prinudjeni, navaliti na zemlju Rusa i Tu­raka, te njihove žene i djecu zarobiti, a zemlju njihovu oplijeniti.

O upravljanju carstvom (Konstantin VII. Porfirogenet)